**ՆԱԽԱԳԻԾ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ՈՐՈՇՈՒՄ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2020 թվականի N \_\_\_\_\_\_\_\_\_\_\_\_Ն

ՌՈՒՍԱՍՏԱՆԻ ԴԱՇՆՈՒԹՅԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋԵՎ ՊԵՏԱԿԱՆ ՍԱՀՄԱՆՈՎ ԱՆՁԱՆՑ ԲԱՑԹՈՂՆՄԱՆ ՊԱՐԶԵՑՎԱԾ ԿԱՐԳ ՍԱՀՄԱՆԵԼՈՒ ՆՊԱՏԱԿՈՎ «ԱԶԱՏ ՏԵՂԱՇԱՐԺ» ՊԵՏԱԿԱՆ ՏԵՂԵԿԱՏՎԱԿԱՆ ԷԼԵԿՏՐՈՆԱՅԻՆ ՀԱՐԹԱԿԻ ԳՈՐԾԱՐԿՄԱՆ ԵՎ ՕՊԵՐԱՏՈՐ ՃԱՆԱՉԵԼՈՒ ՄԱՍԻՆ

Հիմք ընդունելով Սահմանադրության 40-րդ հոդվածը և «Պետական սահմանի մասին» օրենքի 11-րդ հոդվածը, ինչպես նաև Ռուսաստանի Դաշնության և Հայաստանի Հանրապետության պետական սահմանով անձանց բացթողնման պարզեցված կարգ սահմանելու, կորոնավիրուսային հիվանդության (COVID-19) ախտորոշման տվյալների թափանցիկությունն ու հավաստիությունն ապահովելու և կորոնավիրուսային հիվանդության (COVID-19) տարածումը կանխելու և քաղաքացիների ազատ տեղաշարժման իրավունքի իրականացումն ապահովելու նպատակով, Հայաստանի Հանրապետության կառավարությունը որոշում է.

1. Սահմանել, որ․
2. Հայաստանի Հանրապետությունում 2020 թվականի դեկտեմբերի 3-ից փորձնական կարգով գործարկվում է Եվրասիական բանկի թվային տեխնոլոգիաների հիմնադրամի կողմից մշակված «Ազատ տեղաշարժ» պետական տեղեկատվական էլեկտրոնային հարթակը:
3. 2020 թվականի դեկտեմբերի 3-ից մեկնարկում է հարթակի փորձնական փուլը՝ Ռուսաստանի Դաշնության և Հայաստանի Հանրապետության միջև պետական սահմանը հատող անձանց բացթողնման պարզեցված կարգ սահմանելու համար:
4. Հայաստանի Հանրապետությունում ստեղծվում է կորոնավիրուսային հիվանդության (COVID-19) ախտորոշում իրականացնող բժշկական օգնություն և սպասարկում իրականացնող կազմակերպությունների ազգային էլեկտրոնային ռեեստր (այսուհետ՝ ռեեստր)։
5. Հաստատել`
6. «Ազատ տեղաշարժ» պետական տեղեկատվական էլեկտրոնային հարթակին հասանելիություն ստանալու համար բժշկական օգնություն և սպասարկում իրականացնող կազմակերպություններին ներկայացվող պարտադիր պահանջներն ու պայմանները և հարթակին հասանելիություն տրամադրելու կարգը՝ համաձայն հավելված 1-ի:
7. «Ազատ տեղաշարժ» պետական տեղեկատվական էլեկտրոնային հարթակի վարման և տվյալների փոխանակման կարգը` համաձայն հավելված 2-ի:
8. Պոլիմերազային շղթայական ռեակցիայի (ՊՇՌ) մեթոդով կորոնավիրուսային հիվանդության (COVID-19) լաբորատոր հետազոտություններ իրականացնող բժշկական օգնություն և սպասարկում իրականացնող կազմակերպությունների կողմից նմուշառման և թեսթավորման արդյունքների՝ «Ազատ տեղաշարժ» պետական տեղեկատվական էլեկտրոնային հարթակ ներմուծման կարգը՝ համաձայն հավելված 3-ի:
9. Պետական սահմանը հատող անձի պոլիմերազային շղթայական ռեակցիայի (ՊՇՌ) մեթոդով կորոնավիրուսային հիվանդության (COVID-19) լաբորատոր հետազոտության վերաբերյալ տեղեկանքի ստուգման կարգը՝ համաձայն հավելված 4-ի։

3. Սահմանել, որ

1. Սույն որոշման Հավելված 1-ի և Հավելված 3-ի դրույթների կատարումն ապահովում է ՀՀ առողջապահության նախարարությունը։
2. Սույն որոշման Հավելված 2-ի դրույթների կատարումն ու հսկողությունը ապահովում է «Էլեկտրոնային կառավարման ենթակառուցվածքների ներդրման գրասենյակ» փակ բաժնետիրական ընկերությունը, որը ճանաչվում է որպես «Ազատ տեղաշարժ» պետական տեղեկատվական էլեկտրոնային հարթակի օպերատոր (այսուհետ՝ Օպերատոր)։
3. Սույն Որոշման Հավելված 4-ի դրույթների կատարումն ու հսկողությունը ապահովում է Առողջապահական և աշխատանքի տեսչական մարմինը։
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից

Հավելված 1

ՀՀ Կառավարության

2020 թվականի \_\_\_\_\_\_\_\_\_\_\_\_\_\_\_\_\_\_\_ Ն որոշման

**ԿԱՐԳ**

**«ԱԶԱՏ ՏԵՂԱՇԱՐԺ» ՊԵՏԱԿԱՆ ՏԵՂԵԿԱՏՎԱԿԱՆ ԷԼԵԿՏՐՈՆԱՅԻՆ ՀԱՐԹԱԿԻՆ ՀԱՍԱՆԵԼԻՈՒԹՅՈՒՆ ՍՏԱՆԱԼՈՒ ՀԱՄԱՐԲԺՇԿԱԿԱՆ ՕԳՆՈՒԹՅՈՒՆ ԵՎ ՍՊԱՍԱՐԿՈՒՄ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐԻՆ ՆԵՐԿԱՅԱՑՎՈՂ ՊԱՐՏԱԴԻՐ ՊԱՀԱՆՋՆԵՐՆ ՈՒ ՊԱՅՄԱՆՆԵՐԻ**

**ԵՎ ՀԱՐԹԱԿԻՆ ՀԱՍԱՆԵԼԻՈՒԹՅՈՒՆ ՏՐԱՄԱԴՐԵԼՈՒ**

 **1. ԸՆԴՀԱՆՈՒՐ ԴՐՈՒՅԹՆԵՐ**

1․ «Ազատ տեղաշարժ» պետական տեղեկատվական էլեկտրոնային հարթակում (այսուհետ՝ հարթակ) ընդգրկվելու համար պոլիմերազային շղթայական ռեակցիայի (այսուհետ՝ ՊՇՌ) մեթոդով կորոնավիրուսային հիվանդության (COVID-19) լաբորատոր հետազոտություններ իրականացնող բժշկական օգնություն և սպասարկում իրականացնող կազմակերպությունները (այսուհետ՝ բժշկական կազմակերպություն) գրավոր դիմում են ՀՀ առողջապահության նախարարություն (այսուհետ՝ Նախարարություն) ներկայացնելով դիմում-տեղեկանք (հիմնավորում) սույն հավելվածում նշված բժշկական կազմակերպությունների տեխնիկական բավարար հագեցվածության, բավարար որակավորմամբ մասնագետների, ինչպես նաև կենսաանվտանգության պատշաճ համակարգի առկայության հավաստմամբ։

 2. Նախարարությունը դիմում-տեղեկանքը քննարկում և որոշում է ընդունում հինգ աշխատանքային օրվա ընթացքում՝ որոշման մասին մեկ աշխատանքային օրվա ընթացքում՝ իրազեկելով դիմումատու բժշկական կազմակերպությանը։

 3. Նախարարությունը․

1) հիմնավորված որոշում է ընդունում դիմում-տեղեկանք մերժելու վերաբերյալ, եթե դիմումատու բժշկական կազմակերպությունը չի բավաարարում սույն հավելվածով սահմանված պարտադիր պահանջներին և պայմաններին,

2) բավարարում է բժշկական կազմակերպության դիմումը և դիմում է Օպերատորին՝ դիմումատու բժշկական կազմակերպությանը հարթակին հասանելիության մուտքանուն և գաղտնաբառ տրամադրելու վերաբերյալ,

3) անհրաժեշտության դեպքում մինչև համապատասխան որոշման կայացումը տեղում ուսումնասիրում է դիմումատու բժշկական կազմակերպության համապատասխանությունը սույն հավելվածով սահմանված պարտադիր պահանջներին և պայմաններին։

4․ Օպերատորը Նախարարության հայտի հիման վրա հասանելիություն է տրամադրում բժշկական կազմակերպությանը երկու աշխատանքային օրվա ընթացքում։

5. Հարթակին հասանելիություն ստանալու համար բժշկական կազմակերպություններին ներկայացվող պահանջներն են՝

**Շենքային և ենթակառուցվածքային պայմաններ․**

6. Շենքը պետք է մեկուսացված լինի այլ շենքերից և ունենա իրարից տարանջատված հետևյալ աշխատանքային գոտիները`

1) նմուշների ընդունման/գրանցման և նախապատրաստման (առաջնային մշակման) գոտի,

2) նուկլեինաթթուների (ՌՆԹ/ԴՆԹ) էքստրակցիայի գոտի,

3) ռեակցիոն խառնուրդների պատրաստման գոտի,

4) ՊՇՌ մեթոդով հետազոտության իրականացման գոտիներ (կարելի է համատեղել),

5) էլեկտրոֆորեզի օգնությամբ դետեկցիայի իրականացման գոտի (էքստրակիցիայի և ռեակցիոն խառնուրդների պատրաստման հատվածից՝ առավելագույն մեկուսացմամբ) (20-25 մ2):

7. Գոտիներն անհրաժեշտ է պլանավորել այնպես, որ ապահովվի վարակիչ նյութի պատշաճ տեղաշարժման հոսքագիծը, ընդ որում յուրաքանչյուր գոտի պետք է ունենա`

1) ավտոմատ կաթոցիչների, ծայրակալների՝ սեփական հավաքածու,

2) փորձանոթներ և պլաստիկ պարագաներ,

3) թափոնների համար նախատեսված, տեսակավորված և մակնշված տարաներ, ժամանակավոր պահման վայր, գրանցամատյաններ,

4) մաքրման համար նախատեսված և մակնշված գույք և պարագաներ,

5) անհատական պաշտպանության միջոցներ:

8. Շենքի յուրաքանչյուր սենյակ ապահովվում է ջրամատակարարման, անխափան էլեկտրական սնուցման աղբյուրներով, ջեռուցման, առանձին օդափոխության և հակահրդեհային համակարգերով։

**Սարքեր և սարքավորումներ**

9. ՊՇՌ մեթոդով հետազոտությունների իրականացման համար կիրառվող սարքեր և սարքավորումներն են՝

1) կենսաանվտանգության պահարան՝ II դասի,

2) կենսաանվտանգության պահարան/ներ՝ I դասի,

3) ցենտրիֆուգ-վորտեքս (2-3 հատ),

4) միկրոցենտրիֆուգ 16000 g 1,5մլ փորձանոթների համար,

5) թերմոբլոկ՝ 25-100°С. ջերմաստիճանային դիապազոնով 1,5մլ փորձանոթների համար (1հատ),

6) վակուումային արտածծիչ (1հատ),

7) տարբեր ծավալի ավտոմատ կաթոցիչների հավաքածուներ (3-4 հավաքածու),

8) տարբեր ծավալի ծայրակալների հավաքածուներ՝ ֆիլտրով (ըստ հետազոտությունների քանակի),

9) շտատիվներ փորձանոթների համար (4 հատ տարբեր տարողության),

10) սառնարաններ (+2 ից +8°С),

11) սառցարաններ (- 20°С և/կամ - 70°С),

12) ՊՇՌ ամպլիֆիկացնող սարք` դետեկտոր, միացված համակարգչին,

13) էլեկտրոֆորեզ (եթե կիրառելի է)։

**Մասնագետների որակավորման չափորոշիչները**

10. ՊՇՌ մեթոդով հետազոտությունների իրականացման համար պահանջվող մասնագետներն են՝

1) բարձրագույն կրթություն (բժշկական կամ կենսաբանական), բժշկական լաբորատոր ախտորոշիչ մասնագիտացում ունեցող մասնագետ` ՊՇՌ մեթոդով հետազոտությունների փորձի և/կամ տեսական-գործնական վերապատրաստումների հավաստմամբ,

2) միջին բուժաշխատող` լաբորանտի կրթությամբ և ՊՇՌ մեթոդով հետազոտությունների վերաբերյալ համապատասխան վերապատրաստման հավաստմամբ,

3) կրտսեր բուժաշխատող:

**Կենսանվտանգության համակարգի պահանջները**

11. Կենսանվտանգության պատշաճ համակարգի վերաբերյալ պահանջները ապահովվում են համաձայն Առողջապահության նախարարի 2020 թվականի ապրիլի 27-ի N 1361-L և Առողջապահության նախարարի 2008 թվականի մարտի 4-ի թիվ 03-Ն հրամանների, այդ թվում՝ անհրաժեշտ է աշխատանքներն իրականացնել ստուգաճշտված կենսաբանական անվտանգության պահարանում (ԿԱՊ) կամ առաջնային մեկուսացման սարքում:

Հավելված 2

ՀՀ Կառավարության

2020 թվականի \_\_\_\_\_\_\_\_\_\_\_\_\_\_\_\_\_\_\_ Ն որոշման

**ԿԱՐԳ**

**«ԱԶԱՏ ՏԵՂԱՇԱՐԺ» ՊԵՏԱԿԱՆ ՏԵՂԵԿԱՏՎԱԿԱՆ ԷԼԵԿՏՐՈՆԱՅԻՆ ՀԱՐԹԱԿԻ ՎԱՐՄԱՆ ԵՎ ՏՎՅԱԼՆԵՐԻ ՓՈԽԱՆԱԿՄԱՆ**

* 1. Սույն կարգով կարգավորվում է «Ազատ տեղաշարժ» պետական տեղեկատվական էլեկտրոնային հարթակի (այսուհետ՝ հարթակ) օպերատորի (այսուհետ՝ Օպերատոր) կողմից տեղեկատվական հարթակի վարման և տվյալների փոխանակման գործընթացը։
	2. Սույն կարգում կիրառվում են հետևյալ հասկացությունները՝
1. Էլեկտրոնային հարթակ՝ էլեկտրոնային տեղեկատվական համակարգ, որն ապահովում է կորոնավիրուսային հիվանդության (COVID-19) վերաբերյալ լաբորատոր հետազոտությունների արդյունքների, այդ արդյունքին համապատասխան ապանձնավորված տվյալների, ինչպես նաև կորոնավիրուսային հիվանդության (COVID-19) ախտորոշման համար հետազոտություններ իրականացնող բժշկական օգնություն և սպասարկում իրականացնող կազմակերպությունների (այսուհետ՝ բժշկական կազմակերպությունների) վերաբերյալ տվյալների ամրագրումը, պահպանումն ու փոխանցումը։ Համակարգը թույլ է տալիս համապատասխան տեղեկատվությունը հավաքագրել, պահպանել, փոխանակել և տրամադրել օգտատերերին,
2. հարթակի օգտատեր․

ա. վերազգային (կենտրոնական) տեղեկատվական հարթակի և բջջային հավելվածի օպերատորը` բժշկական կազմակերպությունների ռեգիստրին և անձնական տվյալներ չպարունակող՝ կորոնավիրուսային հիվանդության (COVID-19) ախտորոշման համար հետազոտությունների արդյունքներին հասանելիության մասով,

բ.սույն Որոշման Հավելված 1-ի պահանջներին բավարարող և հարթակին հասանելիություն ստացած բժշկական կազմակերպությունները,

գ. քաղաքացիներ, որոնց տեղաշարժի համար անհրաժեշտ է տեղեկանք կորոնավիրուսային հիվանդության (COVID-19) լաբորատոր հետազոտության արդյունքի վերաբերյալ՝ պաշտպանված գծիկային կոդի (QR կոդ) միջոցով,

դ. մարմիններ և կազմակերպություններ, որոնց հարթակի հասանելիությունն ապահովվում է։

* 1. Օպերատորն ապահովում է․
1. հարթակի պատշաճ շահագործումը՝ տեղադրումը, վարումը, ծրագրային թարմացումների իրականացումը, պիլոտային ծրագրի իրականացումը և հետագա ներդրումը,
2. հարթակի օգտատերերի համար հարթակին և համապատասխան տեղեկատվության հասանելիությունը,
	1. Հարթակի գործառույթներն են․
3. Սույն որոշման Հավելված 1-ի պահանջներին բավարարող և հարթակին հասանելիություն ստացած բժշկական կազմակերպությունների ռեեստրի վարում, դրանց վերաբերյալ անհրաժեշտ հետևյալ տեղեկատվության հասանելիության ապահովում.

 ա.Բժշկական կազմակերպության անվանումը, ներառյալ՝ կրճատ անվանումը,

 բ. իրավաբանական անձի հասցեն, ՀՎՀՀ-ն, պետական գրանցման համարը,

 գ. բժշկական կազմակերպության սեփականության ձևի (պետական, տեղական կամ մասնավոր), տեսակի, գերատեսչական պատկանելիության մասին տվյալներ,

 դ. բժշկական կազմակերպության (դրա բաժանմունքի) գործունեության հասցեն և հեռախոսահամարը։

1. Սույն որոշման Հավելված 1-ի պահանջներին բավարարող և հարթակին հասանելիություն ստացած բժշկական կազմակերպությունների կողմից հարթակ տեղեկատվության ներմուծման հասանելիության ապահովում։
2. Սույն որոշման Հավելված 1-ի պահանջներին բավարարող և հարթակին հասանելիություն ստացած բժշկական կազմակերպությունների կողմից ներմուծված տվյալների վերաբերյալ տեղեկանքի գեներացում՝ պաշտպանված գծիկային կոդի (QR կոդ) միջոցով, որը պարունակում է հետևյալ տվյալները.

 ա. նմուշառման ամսաթիվը և ժամը

 բ. անձնագրի համարի վերջին 4 նիշը,

գ. կորոնավիրուսային հիվանդության (COVID-19) ախտորոշման հետազոտությունն իրականացրած բժշկական կազմակերպության տվյալները

դ.կորոնավիրուսային հիվանդության (COVID-19) լաբորատոր հետազոտության արդյունքը և ստացման ամսաթիվը,

 ե. համակարգի կողմից գեներացված թեսթավորման նույնականացման համարը։

4) Բջջային հավելվածում առկա երկչափ պաշտպանված գծիկային կոդի (QR կոդ) հավաստիության հաստատում:

5. Կորոնավիրուսային հիվանդության (COVID-19) ախտորոշման համար թեսթավորում անցած քաղաքացիների անձնական տվյալները պահպանվում են բժշկական կազմակերպությունների տեղեկատվական համակարգերում և ենթակա չեն փոխանցման հարթակ:

Հավելված 3

ՀՀ Կառավարության

2020 թվականի \_\_\_\_\_\_\_\_\_\_\_\_\_Ն որոշման

**ԿԱՐԳ**

**ՊՈԼԻՄԵՐԱԶԱՅԻՆ ՇՂԹԱՅԱԿԱՆ ՌԵԱԿՑԻԱՅԻ (ՊՇՌ) ՄԵԹՈԴՈՎ ԿՈՐՈՆԱՎԻՐՈՒՍԱՅԻՆ ՀԻՎԱՆԴՈՒԹՅԱՆ (COVID-19) ԼԱԲՈՐԱՏՈՐ ՀԵՏԱԶՈՏՈՒԹՅՈՒՆՆԵՐ ԻՐԱԿԱՆԱՑՆՈՂ ԲԺՇԿԱԿԱՆ ՕԳՆՈՒԹՅՈՒՆ և ՍՊԱՍԱՐԿՈՒՄ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐԻ ԿՈՂՄԻՑ ՆՄՈՒՇԱՌՄԱՆ ԵՎ ԹԵՍԹԱՎՈՐՄԱՆ ԱՐԴՅՈՒՆՔՆԵՐԻ՝ «ԱԶԱՏ ՏԵՂԱՇԱՐԺ» ՊԵՏԱԿԱՆ ՏԵՂԵԿԱՏՎԱԿԱՆ ԷԼԵԿՏՐՈՆԱՅԻՆ ՀԱՐԹԱԿ ՆԵՐՄՈՒԾՄԱՆ**

1․ Սույն որոշման Հավելված 1-ի պահանջներին բավարարող պոլիմերազային շղթայական ռեակցիայի (ՊՇՌ) մեթոդով կորոնավիրուսային հիվանդության (COVID-19) լաբորատոր հետազոտություններ իրականացնող բժշկական օգնություն և սպասարկում իրականացնող կազմակերպություններին (այսուհետ՝ բժշկական կազմակերպություն) տրամադրվում է «Ազատ տեղաշարժ» պետական տեղեկատվական էլեկտրոնային հարթակին (այսուհետ՝ հարթակ) հասանելիություն՝ տեղեկատվության ներմուծման և համապատասխան համաձայնագիր ու տեղեկանք գեներացնելու նպատակով։

2․Բժշկական կազմակերպությունը հարթակի միջոցով իրականացնում է․

1) Քաղաքացու (սահմանը հատելու դեպքում անձը հաստատող համապատասխան փաստաթղթի) տվյալների ներմուծում հարթակ,

2) Բժշկական կազմակերպության կողմից համաձայնագրի տրամադրում՝ վավերացված համակարգի կողմից գեներացված երկչափ պաշտպանված գծիկային կոդով (QR կոդ),

3) Համաձայնագրի սույն Հավելվածի 3-րդ կետով սահմանված անձանց կողմից ստորագրման դեպքում՝ նմուշառման իրականացման ամրագրում և նույնականացման ապահովում,

4) Նմուշ փորձանոթի վրա համաձայնագրում գեներացված երկչափ պաշտպանված գծիկային կոդի արտացոլում,

5) Նմուշառման վերաբերյալ տեղեկատվության (ամսաթիվ, ժամ, վայր, անուն) ներմուծում հարթակ,

6) Թեսթավորման արդյունքների մուտքագրում հարթակ ոչ ուշ քան նմուշառումը իրականացնելուց 48 ժամ հետո,

7) Թեսթավորման պատասխանի վերաբերյալ տեղեկանքի (էլեկտրոնային կամ թղթային) տրամադրում։ Էլեկտրոնային տեղեկանքը կարող է հասանելի լինել համապատասխան բջջային հավելվածով։

 3. Տեղեկանքը թղթային ձևով տրամադրվում է թեսթավորում անցած անձին կամ օրենքով սահմանված կարգով տրված լիազորագրի հիման վրա նրա փոխարեն այն ստանալու լիազորություն ունեցող անձին: Անչափահաս, անգործունակ, կամ սահմանափակ գործունակ ճանաչված անձանց թեսթավորման դեպքում տեղեկանքը թղթային ձևով տրամադրվում է նրանց համապատասխանաբար օրինական ներկայացուցչին (կամ ծնողին), կամ խնամակալին, կամ հոգաբարձուին՝ օրինական ներկայացուցիչ (կամ ծնող) կամ խնամակալ, կամ հոգաբարձու հանդիսանալու համապատասխան ապացույցներ ներկայացնելու դեպքում:

Հավելված 4

ՀՀ Կառավարության

2020 թվականի \_\_\_\_\_\_\_\_\_\_\_\_\_\_\_\_\_\_\_ Ն որոշման

**ԿԱՐԳ**

**ՊԵՏԱԿԱՆ ՍԱՀՄԱՆԸ ՀԱՏՈՂ ԱՆՁԻ ՊՈԼԻՄԵՐԱԶԱՅԻՆ ՇՂԹԱՅԱԿԱՆ ՌԵԱԿՑԻԱՅԻ (ՊՇՌ) ՄԵԹՈԴՈՎ ԿՈՐՈՆԱՎԻՐՈՒՍԱՅԻՆ ՀԻՎԱՆԴՈՒԹՅԱՆ (COVID-19) ԼԱԲՈՐԱՏՈՐ ՀԵՏԱԶՈՏՈՒԹՅԱՆ ՎԵՐԱԲԵՐՅԱԼ ՏԵՂԵԿԱՆՔԻ ՍՏՈՒԳՄԱՆ**

* + 1. Հայաստանի Հանրապետության պետական սահմանը հատելիս Առողջապահական և աշխատանքի տեսչական մարմնի (այսուհետ՝ Տեսչական մարմին) կողմից ցանկացած համակարգային կամ տեղադրված QR կոդերի սկաների (լուսապատճենող սարքի) միջոցով ստուգվում է բջջային հավելվածում ներկայացված QR կոդը:
		2. Սկաների (լուսապատճենող սարքի) էկրանին արտացոլվում է արդյունքների կանաչ (եթե թեստը բացասական է) կամ կարմիր (եթե թեստը դրական է) QR կոդ և QR կոդում ներառված տեղեկատվությունը:
		3. Տեսչական մարմնի կողմից QR կոդում ներառված տեղեկանքում առկա անձնագրի համարի վերջին 4 նիշը համեմատվում է անձի կողմից ներկայացված անձնագրի համարի վերջին 4 նիշի հետ:

4. Տեղեկանքում կորոնավիրուսային հիվանդության (COVID-19) պոլիմերազային շղթայական ռեակցիայի (ՊՇՌ) մեթոդով հետազոտության բացասական արդյունքի առկայության դեպքում ուղևորին թույլատրվում է պետական սահմանը հատել, հակառակ դեպքում՝ կիրառվում է ՀՀ կառավարության 2020 թվականի սեպտեմբերի 11-ի N 1514-Ն որոշմամբ սահմանված միջոցառումները:

5. Տեղեկանքն ուժի մեջ է նմուշառման իրականացման ժամից հաշված 72 ժամվա ընթացքում։

6. Էլեկտրոնային տեղեկանքը կարող է հասանելի լինել համապատասխան բջջային հավելվածով։